b'\n_START_ARTICLE_\nCONMEBOL\n_START_PARAGRAPH_\nCONMEBOL v\xc3\xb5i CSF (CONfederaci\xc3\xb3n sudaMEricana de F\xc3\xbatBOL) on L\xc3\xb5una-Ameerika jalgpalliliit. _NEWLINE_See on loodud 1916. aastal ja selle asutajaliikmed olid Argentina, Brasiilia, T\xc5\xa1iili ja Uruguay. Hiljem liitusid Paraguay (1921), Peruu (1925), Boliivia (1926), Ecuador (1927), Colombia (1936) ja Venezuela (1952), seega kuulub liitu 10 maad. _NEWLINE_L\xc3\xb5una-Ameerikasse kuuluvad Guyana, Suriname ja Prantsuse Guajaana ei ole CONMEBOL-i liikmed. _NEWLINE_Liidu peakorter asub Paraguay pealinnas Asunci\xc3\xb3nis._NEWLINE_T\xc3\xa4htsamad CONMEBOL-i korraldatavad v\xc3\xb5istlused on rahvuskoondiste Copa Am\xc3\xa9rica ning klubide Copa Libertadores (v\xc3\xb5rreldav Euroopa Meistrite Liigaga) ja Copa Sudamericana (v\xc3\xb5rreldav UEFA Cupiga).'